Grace Kelly

Grace Patricia Kelly (Filadelfia, 1929ko azaroaren 12a - Monte-Carlo, 1982ko irailaren 14a) aktore, dantzari eta abeslari estatubatuarra zen. Oscar saria irabazi zuen 1955an emakumezko aktore onenaren kategorian, Alfred Hitchcockekin egin zuen 'To catch a Thief' lanagatik. Bere ibilbide zinematografikoak iraun zuen sei urteetan hamaika filmetan bakarrik lan egin zuen arren, Hollywoodeko mito handienetako bat bihurtu zen.  1956an Rainiero III.a Monakokoa ezkondu zuenez, Monakoko printzesa ezkontide bihurtu zen.

Biografia 
Kelly Filadelfiako familia ezagun eta aberats batean jaio zen. Ikastetxe katoliko batean ikasi zuen, eta sei urte zituela egin zuen debuta umeentzako emanaldi batean. Ikasketak amaitzean, American of Dramatic Arts-en interpretazio-eskolak jarraitzea erabaki zuen, eta, ondoren, modelo lanak egin zituen.

New Yorkera joan zen eta publizitatean lan egin zuen, kapelak, xurgagailuak, tabakoa eta garagardoak iragarriz. 1949an Henry Jamesen lanarekin egin zuen debuta antzerkian. Ondorengo urteetan telebistako hainbat saiotan parte hartu zuen, Henry Hathawayk 1951n zineman 'Fourteen Hours' filmean paper bat eskaini zion arte. Urtebete geroago, Fred Zinnemannen 'High Noon' westernean parte hartu zuen, Gary Cooperrekin. Horixe izan zen, hain zuzen ere, ospea eman zion filma, eta arrakasta-ibilbideari hasiera eman ziona.

1953an bigarren mailako emakumezko aktore onenaren Oscar sarirako izendatu zuten Mogambo filmagatik, John Forden agindupean, Clark Gable eta Ava Gardnerrekin batera. Urte berean, William Holdenekin batera Mark Robsonen 'The bridges at Toko-ri' drama belikoa estreinatu zuen.

1954an Hitchcocken Rear window eta  Andrew Martonen 'Green fire' lanean parte hartu zuen, eta abentura exotikoetara itzuli zuen, Stewart Grangerren ondoan. Eta1955ean Hitchcockekin berriro  'To catch a Thief'' filmeko protagonista izen zen, Cary Granten ondoan, Kosta Urdinean, Cannes eta Monako artean.Orduan ezagutu zuen Monakoko Rainiero printzea. Cannesko Zinemaldian berriro ikusiko zuten elkar, harremanetan hasi eta 1956an Monakoko Rainiero printzearekin ezkondu zen.

Filmagintza

Diskografia 
 True Love (High Society, Bing Crosbyrekin batera, 1956)
 Birds, Beasts & Flowers: A Programme of Poetry, Prose and Music (1980)

Sariak eta errekonozimenduak 

 2000an OFTA Film Hall of Fame saria. 
 1960an Hollywoodeko ospearen pasealekuan izarra.
 1956 BAFTA sarirako nominazioa The Country Girl lanagatik. Henrietta saria 
 1955an Oscar saria  emakumezko aktore onenaren kategorian, 'To catch a Thief lanagatik.   BAFTA sarirako nominazioa Dial M for Murder lanagatik. Urrezko Globo saria eta Laurel saria The Country Girl lanarekin.
 1954ean National Board of Review saria emakumezko aktore onenari   Urrezko Globo saria eta emakumezko aktore onenari Mogambo lanarekin.

Irudi galeria

Erreferentziak

Kanpo estekak 

 [Bideoa, ES] Grace Kelly. Biografia
 [Bideoa, EN] Grace Kelly Wins Best Actress: 1955 Oscars

Filadelfiarrak
Emakumezko aktore onenaren Oscar sariaren irabazleak
Irlandar estatubatuarrak
Ameriketako Estatu Batuetako katolikoak
Errepide istripuan hildakoak
Monakoko printzesak
Istripu zerebrobaskularrak hildakoak
Drama emakumezko aktore onenaren Urrezko Globo saridunak (zinea)
Ameriketako Estatu Batuetako emakume aktoreak